Jakso 16: Ensimmäinen Mooseksen kirja ja elämämme
Tervetuloa uuden Raamattu on ihmeellinen -opetussarjan pariin.
Minusta on todella hienoa päästä aloittamaan tämä uusi, -
12:n ohjelman sarja, koska olen niin innoissani tästä aiheesta.
Raamattu todella on ihmeellinen.
"Raamattu on ihmeellinen" ei ole vain sanontatapa, -
vaan todella tärkeä asia, jonka tulee hallita elämäämme.
Ei riitä, että sanomme niin, koska Raamattu on Jumalan Sanaa, -
vaan Raamatun täytyy vaikuttaa kaikkeen elämässämme.
Tämä uusi opetussarja ei ole niin tekninen kuin aiempi sarjani, -
vaikka tutkimmekin rakenteita ja muita aiemmista ohjelmista tuttuja asioita.
Puhumme kuitenkin myös elämästä ja siihen liittyvistä ongelmista, -
tietysti ihmeellisen Raamatun valossa.
Haluan sanoa heti, että monet asiat, joista puhun, -
perustuvat kahden minua Ryttylässä opettaneen -
suuren ja monien tunteman suomalaisen opettajan opetuksiin.
He ovat Matti Väisänen Uuras Saarnivaara.
Toki suurin osa opetuksestani perustuu omiin tutkimuksiini, -
mutta opin Ryttylässä paljon näiltä kahdelta opettajalta.
Annan teille ohjelmissani apuneuvoja Raamatun lukemiseen, -
mutta ne eivät ole teologisia.
Kerron kiinnostavia tietoja, -
jotka voivat auttaa lukemaan Raamattua syvällisemmin.
Opetukseni ei kuitenkaan ole koskaan teologista.
Teologiasta on tullut ongelma, -
koska useimmat teologit eivät enää usko Raamatun arvovaltaan.
Heidän mukaansa Raamatussa on virheitä ja ristiriitoja.
Tämä on uskomatonta, -
koska jos ajattelemme asiaa tarkemmin, -
Raamatussa ei lähtökohtaisesti voi olla virheitä.
Haluan toistaa selvyyden vuoksi sen, mitä olen sanonut ennenkin.
Ei ole mahdollista, että Raamatussa olisi virheitä, -
koska se on Jumalan Sanaa, eikä Jumala voi tehdä virheitä.
Sanon vielä kerran: Jumala ei voi tehdä virheitä!
Jumala ei voi tehdä virheitä.
Teologeja, joiden mukaan Raamattu sisältää virheitä, -
pitäisi kutsua tee-ologeksi, ei teologeiksi.
He osaavat varmaankin tehdä teetä, mutta eivät puhua Jumalasta.
Väittäessään Jumalan tekevän virheitä he sulkevat itsensä pois pelistä.
Jos he väittävät näin, he eivät voi puhua Jumalasta.
Kertomani yksityiskohdat voivat siis auttaa Raamatun lukemisessa, -
mutta ne eivät ole teologisia.
On vain yksi teologian teksti, ja se on Raamatun teksti.
Ei ole muita teologioita. Tarvitaan vain Raamatun teksti, ei muuta.
Ei siis teologiaa. Teologeilla ei ole nykyisin enää mitään rajaa.
He keskustelevat jopa homoseksuaalisesta avioliitosta, -
vaikka näemme heti 1. Mooseksen kirjasta, että se on hölynpölyä.
Toki rakastamme homoja, meidänhän tulee rakastaa kaikkia, -
mutta ihmisen rakastaminen ei tarkoita ongelmien hyväksymistä.
Rakastamme kaikkia syntisiä, muttemme syntiä.
Emme voi hyväksyä homoutta, koska se on vastoin Raamatun Sanaa.
Teologien mukaan ne, jotka eivät hyväksy homoutta, -
ovat harhaoppisia eivätkä ymmärrä sitä, että ajat muuttuvat.
Me sen sijaan pidämme kiinni siitä, mitä Jumalan Sana sanoo.
Esimerkiksi teologi nimeltä Freeman, -
joka on opettanut teologiaa Cambridgen yliopistossa, -
väittää jopa, -
ettei Jumalaa ole olemassa.
Teologi, jumaluusopin tutkija, väittää, ettei Jumalaa ole, -
vaan että Jumala on vain ajatus- rakennelma, jonka olemme keksineet.
Teologit puhuvat hulluja, mutta emme seuraa heitä hullutuksen tiellä, -
vaan pidämme kiinni kirjaimellisesta Jumalan Sanasta.
Aloitetaan sitten. Mehän puhumme Vanhasta ja Uudesta testamentista.
Alkukielisissä teksteissä ei kuitenkaan ole sanaa testamentti.
Puhumme Uudesta ja Vanhasta testamentista, eikö niin?
Sanan testamentti on kuitenkin tuonut Raamattuun Hieronymus, -
eräs niin sanotuista kirkkoisistä, 300-luvulla jKr.
Alkuperäinen sana on liitto.
Voimme puhua vanhasta ja uudesta liitosta.
Testamentilla voi jättää omaisuutensa jollekulle kuolemansa jälkeen.
Tästä ei ole kyse. Ei Jeesus jättänyt meille omaisuuttaan kuollessaan.
On kyse liitosta. Vanha liitto perustui eläinten uhraamiseen, -
uusi liitto taas Kristuksen antamaan uhriin.
Meidän tulee siis ymmärtää, että Raamattu koostuu -
Vanhan ja uuden liiton kirjoista. Näillä nimillä niitä tulee kutsua.
Aloitetaan heti Vanhan liiton kirjoista ja 1. Mooseksen kirjasta.
Sen kirjoittaja on Mooses.
Sen tiedämme kaikki.
Suomeksihan puhutaankin 1. Mooseksen kirjasta.
Italiaksi sen nimi on Genesi.
Nimi tulee Septuagintasta, -
Vanhan testamentin kreikannoksesta, joka tehtiin 200-luvulla eKr.
Sen alkuperäinen, hepreankielinen nimi on Bereshit, -
joka tarkoittaa "Alussa". Kirja alkaa hepreaksi tuolla sanalla.
Kirja on kirjoitettu 1400-luvulla eKr.
1. Mooseksen kirjan avainsana on luonnollisesti alku.
Se kertoo kaikkien asioiden alusta ja synnystä.
Sen pääajatus, joka vaikuttaa ensi kuulemalta vähän erikoiselta, on: -
Ihminen on aina uskoton, kun taas Jumala on aina uskollinen.
Kirjan rakenne on yksinkertainen.
Ensimmäiset kaksi lukua kertovat kaiken luomisesta ja synnystä, -
luvut 3―11 kaiken degeneroitumisesta eli rappeutumisesta -
ja luvut 12―50 Abrahamista ja asioiden uudelleen luomisesta.
Abraham on todella tärkeä henkilö.
Puhumme hänestä myöhemmin lisää.
Mikä on 1. Mooseksen kirjan sisältö? Siinä kerrotaan kaiken alusta.
Ensimmäinen osa käsittelee luomista ja ihmiskunnan alkua.
Sitten seuraavat syntiinlankeemus, Adamin pojat Kain ja Abel, -
Nooa ja vedenpaisumus sekä Israelin syntymä, -
Abraham, Iisak, Jaakob ja Joosef.
Tämä kirjan sisällöstä.
Abraham on yksi 1. Mooseksen kirjan tärkeimmistä henkilöistä.
Abrahamista alkoi Jumalan armo.
Armo ja usko.
Jumala kutsui Abrahamin ja käski tätä jättämään maansa ja talonsa -
ja menemään Hänen näyttämäänsä maahan. Abraham totteli epäröimättä.
Hän on äärimmäinen esimerkki uskosta, -
mutta nyt hänen piti toimia Jumalan armon varassa, -
ei omien voimiensa tai rikkauksiensa.
Kuten selitin aiemmissa ohjelmissani, Abramista tuli Abraham.
Jumala muutti hänen nimensä ja lisäsi siihen kirjaimen he.
Heprean sana "he" tarkoittaa numeroa viisi, joka on armon luku.
Saraista tuli Saara. Tämänkin nimen lopussa on hepreaksi he-kirjain.
Sarai taas loppuu jod-kirjaimeen, joka merkitsee numeroa 10.
10 on lain numero.
Nimien muuttaminen kuvaa heidän elämäntyylinsä muuttumista.
Heidän tuli nyt toimia Jumalan armon pohjalta Hänen voimassaan, -
ei enää omassa voimassaan.
Abraham oli siis tärkeä henkilö.
Koko hänen elämänsä kertoo uskosta ja rohkeudesta.
Hän hyväksyi Jumalan käskyt, jopa Iisakin uhraamisen, epäröimättä.
Voimme oppia hänestä paljon. Meidän tulee jäljitellä häntä.
Kun Jumala pyytää meiltä jotakin, meidän tulee totella pelkäämättä -
ja luottavaisina, kuten Paavali sanoo Roomalaiskirjeessä.
Abraham tiesi, että Jumala pystyi vaikka herättämään Iisakin kuolleista.
Jumala on rajattoman väkevä. Meidän tulee hyväksyä Hänen tahtonsa -
varmoina siitä, että Hän haluaa aina sitä, mikä on meidän parhaaksemme.
Aloitetaan nyt 1. Mooseksen kirjan luvusta 1.
Edellisissä jaksoissa olemme jo nähneet, kuinka ihmeellinen se on.
Siinä on jo etukäteen kerrottu ihmeellisiä asioita tieteestä.
Ne on kerrottu 3 500 vuotta aiemmin kuin tiedemiehet ovat ne keksineet.
Ensin syntyivät energia, valo ja materia, kuten Einsteinkin sanoi.
Sitten syntyivät vedet ja maa. Kaikki mantereet olivat yhdessä.
Tämänkin tiede on vahvistanut 3 500 vuotta myöhemmin.
Sitten luotiin mies ja nainen sekä mm. kromosomit.
On ihmeellistä, kuinka kaikki nämä asiat on ennalta mainittu Raamatussa.
Kaikista näistä asioista olen puhunut aiemmissa ohjelmissani.
Yhdestä asiasta en kuitenkaan ole puhunut. Se on fotosynteesi.
On mielenkiintoista huomata, että kun kasvit luotiin -
1. Mooseksen kirjan 1. luvussa, -
siihen mennessä oli luotu täsmälleen ne asiat, -
joita fotosynteesiin tarvitaan, ei yhtään enempää eikä vähempää.
Vain ne, mitä tarvitaan.
Kuten tiedätte, fotosynteesin kaava on yksinkertainen.
Se opetetaan kaikissa kouluissa.
Ensin on kuusi hiilidioksidimolekyyliä ja kuusi vesimolekyyliä.
Lisäksi tarvitaan energiaa valosta.
Lopputuloksena on yksi molekyyli glukoosia -
ja kuusi happimolekyyliä.
Tämä on fotosynteesin kaava.
Kaikki kasvit syntyvät ja kasvavat tämän prosessin kautta.
Ne ottavat ilmasta hiilidioksidia -
ja maasta vettä.
Näistä kemiallisista rakennusaineista ne muodostavat glukoosia, -
jota ne tarvitsevat kasvaakseen, -
ja happea, joka vapautuu ilmaan ja jota me sitten hengitämme.
Me kaikki olemme oppineet koulussa, kuinka fotosynteesi toimii.
On kuitenkin mielenkiintoista huomata, että siihen mennessä, -
kun kasvit luotiin, oli luotu taivas, maa, vesi ja valo.
Kaikki tarvittavat elementit. Taivaasta eli ilmasta saa hiilidioksidia, -
maasta vettä ja valosta energiaa.
Näistä neljästä elementistä kasvit tuottavat glukoosia ja happea.
Elementtejä oli juuri oikea määrä.
Miten Mooses saattoi tietää kaiken tämän 3 500 vuotta sitten?
Ainoa mahdollisuus on, että Jumala kertoi ne hänelle.
Vain taivas, maa, vesi ja valo, ja sitten kasvit. 3 500 vuotta sitten.
Raamattu on todella ihmeellinen.
Olen jo opettanut paljon aiemmin, mutta lisään vielä jotain.
Esimerkiksi luvussa 3 puhutaan käärmeestä, -
joka kiusasi Eevaa.
Alkuperäisessä tekstissä ei itse asiassa puhuta käärmeestä, -
vaan kapinallisesta enkeliolennosta, jonka nimi on Nachash.
Se haastoi Eevan väittämällä, ettei se, mitä Jumala oli sanonut, ollut totta.
Se siis saattoi Jumalan Sanan epäilyksen alaiseksi.
Sehän väitti, etteivät he kuolisi, vaan heistä tulisi Jumalan kaltaisia.
Tämä kapinallinen olento siis vääristeli Jumalan Sanaa, -
saattoi sen epäilyksen alaiseksi ja kielsi sen.
Sen sijaan Eeva vastatessaan tälle olennolle -
otti jotakin pois Jumalan Sanasta, lisäsi siihen jotakin ja muutti sitä.
Kaikki nämä asiat, vääristely, epäilyksen alaiseksi saattaminen, -
kieltäminen, asioiden poistaminen, lisääminen ja muuttaminen, -
ovat juuri sitä, mitä teologit tekevät Jumalan Sanalle nykyisin.
Saatanan strategia on yhä sama kuin 1. Mooseksen kirjan luvussa 3.
Pysähdytään hetkeksi 1. Mooseksen kirjan lukuun 2 ja naisen luomiseen.
Luetaan luvun 2 lopusta: "Sentähden mies luopukoon isästänsä -
ja äidistänsä ja liittyköön vaimoonsa, ja he tulevat yhdeksi lihaksi."
Jeesus vahvisti tämän jakeessa Matt. 29:6.
Tässä puhutaan avioliitosta.
Se on Raamatussa tärkeä asia, mutta nykyisin se on suorastaan vitsi.
Ihmiset eivät enää avioidu, vaan elävät avoliitossa.
Niillekin, jotka avioituvat, eroamisesta on tullut aivan normaali asia.
Raamatussa avioliitto on kuitenkin todella tärkeä ja juhlallinen asia, -
josta Jumala puhuu syvällisesti ja vakavasti.
Meille uskoville avioliitto on hajottamaton. Se on yksi.
Sen kanssa ei voi leikkiä.
Jumala sanoi näin jo 1. Mooseksen kirjassa, ja Jeesus vahvisti sen.
"Sentähden mies luopukoon isästänsä ja äidistänsä ja liittyköön vaimoonsa, -
ja he tulevat yhdeksi lihaksi." Avioliitossa miehestä ja naisesta -
tulee uusi dna, uusi todellisuus, uusi luomus, -
jonka osia on mahdotonta erottaa toisistaan.
Siitä seuraa vain hirveyksiä.
Avioliitto on Raamatussa todella tärkeä asia.
Siksi meidän tulee katsoa, mitä siitä puhumme ja miten sitä käsittelemme.
Lapsessa on osa isää ja osa äitiä.
Saatamme sanoa, että lapsella on äidin silmät ja isän korvat, -
äidin hiukset ja isän ruumiinrakenne. Yrittäkääpä erottaa näitä toisistaan.
Jos erotamme toisistaan äidiltä perityt silmät ja jalat -
ja isältä saadut korvat ja suun, syntyy vain kaksi hirviötä.
Lapsesta ei voi erottaa isältä ja äidiltä perittyjä osia.
Samoin avioliitostakin syntyy uusi todellisuus, yksi liha, -
eikä sitä voi jakaa osiin.
Avioero on kuin yhden kokonaisuuden jakamista kahteen eri osaan.
Tämän vuoksi avioliitto on niin tärkeä.
Tästä asiasta 1. Mooseksen kirjassa upea jae. Ajatelkaa Jaakobia.
"Jaakob palveli siis seitsemän vuotta saadakseen Raakelin, -
ja ne tuntuivat hänestä muutamilta päiviltä; niin hän rakasti häntä."
Hän teki seitsemän vuotta työtä saadakseen Raakelin vaimokseen, -
mutta ne tuntuivat muutamilta päiviltä. Hän rakasti Raakelia niin paljon, -
että olisi palvellut vaikka 70 vuotta saadakseen tämän!
Eikö olekin ihmeellistä?
Raamattu on todella ihmeellinen. 1. Mooseksen kirjassa mainitaan -
myös musiikin synty ja ensimmäiset soittimet.
Mitä ne olivat? Ne olivat huilu ja harppu.
Luku 4, jae 21.
Huilu ja harppu olivat ensimmäiset soittimet.
Huilu oli putki, jossa oli reikiä.
Se on hepreaksi ugav. Se on yksi ensimmäisistä soittimista.
Toisen soittimen nimi on kinnor.
Tätä soitinta Daavidkin soitti. Siinä on kaksi haaraa, -
kaikukoppa, josta ääni tuli, sekä kielet keskellä.
Nämä ovat kinnor ja ugav, harppu ja huilu.
Ne olivat ensimmäiset soittimet.
Daavid oli taitava harpunsoittaja.
Hän soitti sitä niin kauniisti, että hänen soittonsa lumosi Saulin.
1. Mooseksen kirja on siis alun ja luomisen kirja.
Ensi jaksossa puhutaan 2. Mooseksen kirjasta, joka on Vapahtajan kirja, -
ja sitä seuraavassa 3. Mooseksen kirjasta, joka kertoo Pyhästä.
1. Mooseksen kirja on Luojan kirja.
2. Mooseksen kirja kertoo Vapahtajasta.
3. Mooseksen kirja kertoo Pyhästä.
Jumala on Luoja, Vapahtaja ja Pyhä. 1., 2. ja 3. Mooseksen kirja.
Kuten olen aiemmin sanonut, Raamatun rakenne on täydellinen.
Jokainen sana ja käsite on paikallaan.
Tulemme puhumaan vielä monista asioista.
Lopuksi kertaan vielä, mistä kaikesta olemme tänään puhuneet.
Jumalan Sana on ihmeellinen, joten siinä ei voi olla virheitä -
tai ristiriitoja, vaan kaikki siinä on täsmällistä ja ihmeellistä.
Puhuimme avioliitosta.
Meidän tulee muistaa, että kaikki Raamatun käsitteet ovat oikeita, -
eikä niitä tule mystifioida tai vääristellä.
Seesteisen ja luovan elämän salai- suus on seurata tarkoin Raamattua -
poikkeamatta oikealle tai vasemmalle, mitään muuttamatta, lisäämättä -
tai poistamatta, sillä Raamattu on ihmeellinen Jumalan Sana.
Suomennos: Anni Lähteenmäki